
KUTSESTANDARD
Metsaveokijuht, tase 4


Kutsestandard on dokument, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

	Kutsenimetus
	Eesti kvalifikatsiooniraamistiku (EKR) tase

	Metsaveokijuht, tase 4
	4






A-osa
TÖÖ KIRJELDUS

	A.1 Töö kirjeldus

	Metsaveokijuht on oskustöötaja, kelle tööülesandeks on ümarpuidu (edaspidi puit) laadimine metsaveokile, puidu koguse ja kvaliteedi hindamine ning veose kinnitamine ning puidu vedamine sihtkohta. Eestis ei ole metsaveokijuhi kutsetunnistus kutsealal töötamiseks kohustuslik, kuid töötamisel tuleb täita juhtimisõigusele ja autojuhi ametipädevusele kehtestatud nõudeid. Samuti tuleb töös järgida asjakohaseid metsanduse ja keskkonnahoiu õigusakte ning arvestada rakenduvate rahvusvaheliste säästva metsanduse standardite (FSC ja PEFC) nõuetega.
Metsaveokijuht töötab töökohal üksi ja võtab talle antud volituste piires iseseisvalt vastu otsuseid. Töö eeldab suhtlemist kolleegide, klientide ja partneritega.
Metsaveokijuhi töö toimub osaliselt välitingimustes ja sõltub ilmastikust. Töö on keskmisest kõrgema ohtlikkusega, tööõnnetuste vältimiseks on kohustus kasutada tööle vastavaid isikukaitsevahendeid ning järgida tööohutusnõudeid. Tööaeg on paindlik ja vahetustega, töö võib toimuda ka öisel ajal, nädalavahetustel ning riiklikel pühadel. Metsaveokijuhi tööaja erisused on määratud liiklusseaduse ja EL vastavate määrustega.
Peamine töövahend on metsaveok (hüdrotõstukiga varustatud täishaagisega autorong) ning nutiseade navigeerimiseks ja veodokumentide täitmiseks. Metsaveokijuhi ülesanne on ka kontrollida metsaveoki, haagise ja hüdrotõstuki tehnilist korrasolekut, teha kasutusjuhendi kohaseid hooldustöid ning kõrvaldada lihtsamaid rikkeid oma pädevuse piires.

	A.2 Tööosad

	A.2.1 Teekonna kavandamine ja sihtkohta sõitmine
A.2.2 Puidu laadimine
A.2.3 Metsaveoki, haagise ja hüdrotõstuki hooldamine ja korrashoid

	A.3 Kutsealane ettevalmistus

	Metsaveokijuhil on erialane kutseharidus või ta on omandanud kutseoskused täiendusõppe või praktilise töö käigus. Metsaveokijuhina töötamiseks on vajalik CE kategooria juhtimisõiguse ja veokijuhi ametikoolituse pädevustunnistuse olemasolu.  

	A.4 Enamlevinud ametinimetused

	Metsaveokijuht, metsaveoauto juht, metsaväljaveo autojuht

	A.5 Regulatsioonid kutsealal tegutsemiseks

	Regulatsioonid kutsealal tegutsemiseks puuduvad.

	A.6 Tulevikuoskused

	Metsaveokite ja digitehnoloogia arenguga suureneb erialaste digioskuste tähtsus, sealhulgas oskus kasutada masinaarvutit, digikaarte ja elektroonilist andmevahetust. Üha olulisemad on õppimisoskus ning kohanemine uute tehnoloogiate ja muutuvate töötingimustega.

	Ettepanekud osale A.1-A.6








B-osa
KOMPETENTSUSNÕUDED

	B.1 Kutse struktuur

	Metsaveokijuht, tase 4 kutse koosneb üldoskustest ja kohustuslikest kompetentsidest. 
Metsaveokijuht, tase 4 kutse saamiseks tuleb tõendada üldoskused B.2 ja kompetentsid B.3.1 - B.3.3.

	Kvalifikatsiooninõuded haridusele ja töökogemusele

	Nõuded kutse taotlemisel  
Töömaailma taotlejale
1. Praktiline töökogemus metsaveokijuhina, mida tõendab tööandja kinnitus
2. Autovedu teostava autojuhi pädevustunnistus või sellele vastav märge juhilubadel (kood 95)
3. CE kategooria juhiload

Kutseõppe tasemeõppe lõpetajale
1. Vastava eriala tasemeõppe õppekava läbimine
2. Autovedu teostava autojuhi pädevustunnistus või sellele vastav märge juhilubadel (kood 95)
3. CE kategooria juhiload

Nõuded kutse taastõendamisel
1. Varem antud metsaväljaveo autojuht, tase 4 või metsaveokijuht, tase 4 kutse, mille kehtivusaja lõpust ei ole möödunud üle ühe aasta
2. Vähemalt üheaastane kutsealane töökogemus taastõendamisele eelneva viie aasta jooksul

Kutse andmise korraldus, sh kutset taotleva/taastõendava isiku esitatavad dokumendid ja kutse taotleja/taastõendaja kutsealase kompetentsuse hindamise viis ja vormid on reguleeritud metsanduse kutseala kutsetele kutse andmise korras.

	Ettepanekud osale B.1







	B.2 Metsaveokijuht, tase 4 üldoskused 

	Mõtlemisoskused
1. Terviklikult mõtlemine – Mõistab oma osa puiduvarumise tehnoloogilises ahelas (raie, kokkuvedu, väljavedu, kliendi ladu, sortimendi kasutuse eesmärk jne) ning arvestab oma tegevuse mõju ja tagajärgedega selles ahelas.

Enesejuhtimisoskused
1. Tõhusalt töötamine – Kasutab materjale ja töövahendeid heaperemehelikult ning säästlikult ja töötab ettevõtte kasumlikkust järgides.
2. Ohutusnõuete järgimine – Hindab tööga seotud ohufaktoreid: väldib ja ennetab metsa-, pinnase- ja keskkonnakahjustuse tekkimist ning teisi tööga kaasneda võivaid riske oma töölõigus ning võtab kasutusele abinõud riskide maandamiseks.
3. Väärtustest lähtumine – Mõistab oma tegevuse mõju metsa eluringile ja lähtub oma töös säästva metsamajanduse põhimõtetest. 
4. Juhistest ja nõuetest lähtumine – Järgib liiklusseadust, töökeskkonna- ja ohutusnõudeid ning kasutab isikukaitsevahendeid ja ohutuid ning ergonoomilisi töövõtteid.
5. Kohanemisoskus – Kohandab oma tegevust muutuvatele töötingimustele ja tehnoloogilistele uuendustele.

Lävimisoskused
6. Suhtlemisoskus – Suhtleb klientide, partnerite ja kolleegidega viisakalt, kasutades sobivaid suhtlemisviise, tuleb toime keerukates suhtlusolukordades. 
7. Teistega arvestamine – Arvestab liikluses teiste liiklejate vajaduste ja võimaliku käitumisega ning tegutseb tähelepanelikult ja ohtlikke olukordi ennetades.

Digioskused
8. Kasutab oma töös nutiseadmeid, erialaseid rakendusi ja veebirakendusi vastavalt digipädevuste enesehindamise skaala iseseisva kasutaja tasemele infotöötluses ja kommunikatsioonis ning algtasemel kasutaja tasemele sisuloomes, ohutuses ja probleemilahenduses (vt lisa 1).

	Ettepanekud osale B.2






	B.3 Kompetentsid



KOHUSTUSLIKUD KOMPETENTSID
	B.3.1 Teekonna kavandamine ja sihtkohta sõitmine
	EKR tase 4

	Tegevusnäitajad
1. Veendub teekonna läbimiseks vajalike dokumentide ja lubade olemasolus ning kehtivuses.
2. Navigeerib GPS-seadme järgi oma asukoha ning etteantud lähte- ja sihtkoha, määrates optimaalse teekonna, arvestades massipiiranguid teedel. 
3. Juhib metsaveokit nii teedel kui maastikul, arvestades teeolusid, kaasliiklejaid, looduslikke tingimusi ning manööverdamise võimalusi.	Comment by rainer.laigu: Rainer: Siin mingi joondumise teema. B32 on numbrid servas.

	Ettepanekud osale B.1







	B.3.2 Puidu laadimine
	EKR tase 4

	Tegevusnäitajad
1. Kontrollib lähtekohta jõudes veotellimuse andmetele tuginedes lähtekoha õigsust ja puidusortimendi olemasolu.
2. Valmistab ette metsaveoki laadimisasendi, jälgides et selle käigus ei vigastata teed ja pinnast. 
3. Töötab hüdrotõstukiga, vigastamata metsaveokit, kasvavat metsa ja laaditavat puitu.
4. Sorteerib puidu vastavalt puidusortimendi kvaliteedi- ja parameetrinõuetele.
5. Laadib puidu metsaveokile vastavalt veotellimusele, arvestades veose parameetreid (mõõdud ja kaal).
6. Kinnitab veose nõuetekohaselt, järgides kehtivaid õigusakte.
7. Hindab puidu kogust, mõõtes koorma parameetrid ning määrates virnatäiuse koefitsiendi puidusortimendi ja veose virnastamise kvaliteedi alusel.
8. Täidab elektroonilised veodokumendid ettenähtud korras.
9. Laadib puidu sihtkohas hüdrotõstukiga maha sorteerimisliinile või virna vastavalt puidu saaja nõuetele. 
10. Koristab tööjärgselt metsaveoki, selle haagise ja laadimisala suurematest okstest, koorepurust ning lumest, jääst või porist.

	Ettepanekud osale B.2







	B.3.3 Metsaveoki, haagise ja hüdrotõstuki hooldamine ning korrashoid
	EKR tase 4

	Tegevusnäitajad
1. Kontrollib enne sõidu alustamist metsaveoki, haagise ja hüdrotõstuki tehnilist korrasolekut.
2. Jälgib töö ajal metsaveoki, haagise ja hüdrotõstuki tehnilist seisukorda ning hooldusvälpasid.
3. Tuvastab metsaveoki, haagise ja hüdrotõstuki mehaaniliste ning hüdrauliliste süsteemide riketele viitavad tunnused näitude, veateadete ja süsteemide toimimise põhjal, lähtudes kasutusjuhendist.  
4. Kõrvaldab metsaveoki, haagise ja hüdrotõstuki lihtsamad rikked oma pädevuse piires, lähtudes kasutusjuhendist.
5. Teavitab vastutavat isikut tuvastatud riketest, mille kõrvaldamine ületab tema pädevust, katkestades töö, kui rike ohustab töö jätkamist.
6. Hooldab metsaveokit, haagist ja hüdrotõstukit, lähtudes kasutusjuhendist, hooldusvälpadest ning nende hooldusvajadusest.  

	Ettepanekud osale B.3










C-osa
ÜLDTEAVE JA LISAD
	C.1  Teave kutsestandardi koostamise ja kinnitamise kohta ning viide ametite klassifikaatorile

	1. Kutsestandardi tähis kutseregistris  
	

	2. Kutsestandardi koostajad: 
	Töörühma juht
Gerly Sepping

Töörühma liikmed
Alvar Käen, Luua Metsanduskool
Edvard Eelsalu, RMK 
Rainer Laigu, Loode-Eesti Metsaühistu
Tanel Viljamaa, RMK
Kaupo Nõmmemees, Vikingmodum OÜ
Helikar Haabma, Sumros Grupp AS
Pille Meier, Eesti Metsa- ja Puidutööstuse Liit

	3. Kutsestandardi kinnitaja  
	Metsanduse Kutsenõukogu

	4. Kutsenõukogu otsuse number
	

	5. Kutsenõukogu otsuse kuupäev  
	

	6. Kutsestandard kehtib kuni alates  
	

	7. Kutsestandardi versiooni number
	

	8. Viide Ametite Klassifikaatorile (ISCO 08) 
	4

	9. Viide Euroopa kvalifikatsiooniraamistikule (EQF)
	8332 Veoautojuhid
8341 Põllu- ja metsamasinate juhid

	C.2 Kutsenimetus võõrkeeles

	Inglise keeles Timber truck driver, EstQF Level 4

	C.3 Lisad

	Lisa 1 Digipädevuste enesehindamise skaala

